গড়িয়াহাটের চৈত্র সেলে কী কী কিনলেন ইমন

কলকাতা: হাতেগোনা কয়েকদিন বাকি পয়লা বৈশাখের। শুরু হয়ে গিয়েছে চৈত্র সেল। সেল মানেই গড়িয়াহাট, দক্ষিনাপন, হাতিবাগান। গড়িয়াহাটের (Iman Chakraborty Shopping Gariahat ) ফুটপাথ ধরে একের পর এক দোকানে দরদাম করতে দেখা গেল গায়িকা ইমনকে। কী কী কিনলেন এই চৈত্র সেলে? বললেন একব্যাগ জিনিস কিনেছি। পুরনো দিনের কথা বলতে গিয়ে বলেন, মায়ের সঙ্গে একটা সময় গড়িয়াহাটে আসতাম। এখান থেকেই কেনাকাটা করতেন। বললেন, ‘আগে হাওড়ায় বহু বছর ছিলাম, তাই আমার কাছে শপিং মানেই এসপ্ল্যানেড, গড়িয়াহাট।

ইমন চক্রবর্তী (Iman Chakraborty) সম্প্রতি একটি ভিডিও পোস্ট করেন, যেখানে তাঁকে গড়িয়াহাটের ফুটপাত থেকে জিনিস কিনতে দেখা যায়। গায়িকাকে সেলে ফুটপাত থেকে কেনাকাটা করতে দেখে অবাক নেটপাড়া। অনেক অনুরাগীদের প্রশ্ন গায়িকা আদৌও ফুটপাত থেকে জিনিস কেনেন? ইমন জানান, তিনি এক ব্যাগ কেনাকাটা করেছেন এই চৈত্র সেল উপলক্ষ্যে। ইমন জানিয়েছেন তিনি কী কী কিনলেন। গায়িকা জানান, ১০০ টাকা দিয়ে ছোট ব্যাগ কিনেছেন। হাফ প্যান্ট কিনেছেন। একটি থ্রি কোয়ার্টার প্যান্ট কিনেছেন। শুধু নিজের জন্যই নয়, স্বামী নীলাঞ্জনের জন্য আর গায়িকার বাবার জন্য একটা কুর্তাও কিনেছেন। শপিংয়ের সময় মাস্ক পরে থাকতে দেখা গিয়েছে ইমনকে। বেশ কিছু মানুষের মনে প্রশ্নও জেগেছে। ইমনের কথায়, ‘আমার ডাস্ট এলার্জি রয়েছে। সেই কারণেই মাস্ক পরতে হয়।

View this post on Instagram

A post shared by Iman Chakraborty (@iman_chakraborty)

অন্য খবর দেখুন